Document ID: 32007D0037

32007D0037
L 017/17
SLUŽBENI LIST EUROPSKE UNIJE
ODLUKA VIJEĆA
od 22. siječnja 2007.
o potpisivanju i privremenoj primjeni bilateralnog Sporazuma u obliku razmjene pisama između Europske zajednice i Ukrajine o proširenju i izmjeni Sporazuma između Europske zajednice i Ukrajine o trgovini tekstilnim proizvodima
(2007/37/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133. u vezi s prvom rečenicom prvog podstavka članka 300. stavka 2.,
uzimajući u obzir prijedlog Komisije,
budući da:
(1)
Komisija je u ime Zajednice obavila pregovore o sporazumu u obliku razmjene pisama između Europske zajednice i Ukrajine o proširenju i izmjeni Sporazuma o trgovini tekstilnim proizvodima s Ukrajinom.
(2)
Taj bilateralni sporazum treba privremeno primjenjivati od 1. siječnja 2007., do dovršetka postupaka potrebnih za njegovo sklapanje, podložno uzajamnoj privremenoj primjeni od strane Ukrajine.
(3)
Predloženi sporazum treba potpisati u ime Zajednice,
ODLUČILO JE:
Članak 1.
Podložno mogućem sklapanju na kasniji datum, predsjednik Vijeća ovlašćuje se imenovati osobu(e) ovlaštenu(e) da u ime Europske zajednice potpiše Sporazum u obliku razmjene pisama između Europske zajednice i Ukrajine o proširenju i izmjeni Sporazuma između Europske zajednice i Ukrajine o trgovini tekstilnim proizvodima
Članak 2.
Tekst Sporazuma u obliku razmjene pisama priložen je ovoj Odluci. Sporazum se privremeno primjenjuje od 1. siječnja 2007., do dovršetka postupaka potrebnih za njegovo sklapanje, podložno uzajamnoj privremenoj primjeni od strane Ukrajine.
Članak 3.
Komisija može, u skladu s postupkom iz članka 17. Uredbe Vijeća (EEZ) br. 3030/93 od 12. listopada 1993. o zajedničkim pravilima za uvoz određenih tekstilnih proizvoda iz trećih zemalja (1), donijeti mjere predviđene u točki 6. Razmjene pisama potpisane 19. prosinca 2000. (2), koje se sastoje od ponovnog uvođenja režima kvota primjenjivog tijekom godine 2000. u slučaju da Ukrajina ne primijeni carinske stope opisane u stavku 2.2 Razmjene pisama iz članka 1. ove Odluke.
Članak 4.
Ova se Odluka objavljuje u Službenom listu Europske unije.
Ona stupa na snagu sljedećeg dana od dana objave u Službenom listu.
Sastavljeno u Bruxellesu 22. siječnja 2007.

Labels: 18
1
15
5